"Amazing Thailand ซิตี้รัน..มันส์ ฟัน เว่อร์" ทั่วประเทศ นำร่องท่องเที่ยวเชิงกีฬารูปแบบใหม่หลังโควิด-19
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เปิดเผยว่า  กระทรวงการท่องเที่ยวและกีฬาจัดกิจกรรม "Amazing Thailand ซิตี้รัน..มันส์ ฟัน เว่อร์ ยิ่งกว่าเดิม" ปลุกกระแสการท่องเที่ยวเชิงกีฬาและกระตุ้นการขับเคลื่อนเศรษฐกิจด้านการท่องเที่ยวไทยในช่วงปลายปี ส่งเสริมและผลักดันให้มีการจัดกิจกรรมที่เกี่ยวข้องกับการท่องเที่ยวและการกีฬาให้มากขึ้น ขณะที่รัฐบาลไทยกำลังจะเปิดรับกลุ่มนักท่องเที่ยวจากต่างประเทศ ภายใต้การผ่อนปรนเงื่อนไขด้านสาธารณสุข จึงคาดว่านโยบายการเปิดรับนักท่องเที่ยวในครั้งนี้ จะมีจำนวนเพิ่มขึ้นถึง 10 ล้านคนภายในสิ้นปีนี้สำหรับกิจกรรมดังกล่าว จะจัดงานทุกวันเสาร์และอาทิตย์ โดยเริ่มกิจกรรมในวันเสาร์ที่ 30  เมษายน 2565 ถึงวันอาทิตย์ที่ 26 มิถุนายน 2565 นี้ ที่พื้นที่นำร่องในกรุงเทพมหานคร โดยผู้เข้าร่วมกิจกรรมทุกท่านจะต้องปฏิบัติตามภารกิจ (Mission) ที่ถูกกำหนดไว้ไม่ซ้ำกันในทุกสัปดาห์  และมีเวลาในการร่วมกิจกรรม 3 ชั่วโมงต่อครั้ง (เริ่มตั้งแต่เวลา 05.30 น.– 19.30 น.) โดยทุกคนจะต้องวิ่งไปค้นหาจุด Check Point (แบบ Virtual) ที่ถูกซ่อนไว้ในสถานที่ท่องเที่ยวสำคัญๆ ทั่วประเทศ จำนวน 40 จุดต่อสถานที่รวมถึงมีการจับฉลากรางวัลใหญ่ในวันสุดท้ายของการจัดโครงการ (29 มิถุนายน 65) อาทิ แพ็คเกจเดินทางและท่องเที่ยว, บัตรรับประทานอาหารจากร้านอาหารชื่อดัง, บัตรสมนาคุณจากสปาชั้นนำ ฯลฯ อีกด้วยนอกจากนี้ ยังมีการกิจกรรมอีก 5 จังหวัดท่องเที่ยวหลัก ได้แก่ ชลบุรี อยุธยา เชียงใหม่  สงขลา และอุดรธานี โดยจัดขึ้นระหว่างวันที่ 14 – 29 พฤษภาคม 2565 และในช่วงเดือนมิถุนายน จะเปิดให้นักวิ่งสามารถร่วมกิจกรรมได้ทั่วประเทศโดยเริ่มตั้งแต่วันที่ 4 – 26 มิถุนายน  2565 ซึ่งคาดว่าจะมีผู้เข้าร่วมกิจกรรมไม่ต่ำกว่า 15,000 คน อาจก่อให้เกิดรายได้หมุนเวียนในระบบเศรษฐกิจด้านการท่องเที่ยว สำหรับผู้ที่สนใจสามารถดูรายละเอียดเพิ่มเติมได้ที่เว็บไซต์www.amazingthailandcityrun.com